Yli 80 % suomalaisista kannattaa yleistä asevelvollisuutta — Työaika- ja palkkatilastotutkimuksia
6.5.2013 20:58 Pauli Sumanen
Tänään 6.5.2013 kello 14.10 oli Turun Sanomien internetsivuilla otsikoituna juttu "Yli 80 prosenttia kannattaa yleistä asevelvollisuutta". Jo oli aikakin. Presidentti Halonen ja puolustusministerimme peräjälkeen ovat puhuneet yleisen asevelvollisuuden paremmuudesta. Silti Suomessa on voimassa valikoitu miesten asevelvollisuus. Sehän koskee kaikkia miespuolisia Suomen kansalaisia, lukuunottamatta Jehovan todistajia ja Ahvenanmaalla asuvia miehiä. Kun otetaan huomioon ne miehet, jotka on vapautettu fyysisen tai psyykisen soveltumattomuuden tähden, kuten puolustusministeri Haglund, niin asevelvollisiksi aseellisiksi maanpuolustajiksi jää noin 45 % syntyvästä ikäluokasta. Sehän ei tarkoita suomekielessä yleistä. Ei kai vähemmistö voi olla "yleinen"?
Kun perustuslaissa säädetään (pykälä 127): "Maanpuolustusvelvollisuus: Jokainen Suomen kansalainen on velvollinen osallistumaan isänmaan puolustukseen", niin nyt Suomen kansa on sanonyt ylivoimaisesti kantanaan, että voimaan tulee astua "yleinen asevelvollisuus". Onhan se ollut kansallinen häpeä, että kutsuntalaissa pidetään oletuksena, että Suomessa huonoinkin mies on kyvykkäämpi kuin Suomen paras nainen. Eikö maanpuolustukseen pitäisi panostaa niin, että sen tekevät parhaat kyvyt?
Yleistä asevelvollisuutta odotellessa.....
Pekka Salo 6.5.2013 21:22
Asuuko "Ahvenanmaalla miehiä"?
Jorma Vesa 6.5.2013 21:27
"Jokainen Suomen kansalainen on velvollinen osallistumaan isänmaan puolustamiseen".
Miten isänmaata puolustetaan? Aseillako vain? Vai löytyisikö myös semmoisia puolustuskeinoja, joihin ei aseita tarvita?
Pauli Sumanen 7.5.2013 11:36
Nykyään noin 10 % asevelvollisista valitsee aseettoman maanpuolustusvaihtoehdon. Aseeton isänmaan hyväksi tehty työ kelpaisi myös Jehovan todistajille, kunhan se ei tarkoita sodan edistämistä missään muodossa.
Hauskaa, kun tänään ehdotettiin valikoivaan asepalvelukseen siirtymistä. Minusta jo tänään valikoidaan asepalvelukseen noin 45 % jokaisesta syntyvästä ikäluokasta. EY-tuomioistuin on jo parikymmentä vuotta sitten tehnyt päätöksen, että naiset sopivat yhtä hyvin kuin miehet aselliseen taisteluun. Tapaus lähti liikkeelle, kun Saksa esti naista etenemästä puolustuvoimien hierarkiassa aseelliselle puolelle. Naiset saivat silloin Saksassa palvella puolustusvoimissa vain asettomissa tehtävissä.
ulf fallenius 7.5.2013 08:57
Onhan tämä asevelvolisuus yksi tyapa hoitaa nuorten työttömyyttä ovat työm,arkkinoilta pis joskus jopa vuoden.Mutta palkka armeja ja Nato olisi kyllä turvallisempi vaihtoehto puolustukselle.
Pauli Sumanen 7.5.2013 11:39
Tuo on tasa-arvon vastaista, kun nuorille naisille ei valtio osoita samaa keinoa poistua työttömyyskortistosta. Tapa on suljettava miehiä suosivana!